สวัสดีค้ะ ดิฉันฝังยาคุยมาได้ 7 เดือนแร้วค้ะพอเข้าเดือนที่ 8 ประจำเดือนมาตั้งแต่ 1 มกราคม 2561 จนวันนี้แระจำเดือนยังไม่หายเลยค้ะ
สวัสดีค่ะ การเลือกวิธีในการคุมกำเนิด โดยใช้ฝังยาคุมกำเนิด (Implantation)ยาฝังคุมกำเนิดถือว่ามีประสิทธิภาพค่อนข้างสูงค่ะ ตามหลักคือ โอกาสที่จะเกิดการตั้งครรภ์ค่อนข้างต่ำ คือประมาณ 0.5%ทั้งนี้ สามารถเลือกใช้ได้หลายแบบ ว่าต้องการประสิทธิภาพในการคุมกำเนิดแบบ 3 หรือ 5 ปี ขึ้นอยู่กับปริมาณยาฮอร์โมนที่บรรจุในหลอดยา ชื่อว่า โปรเจสเตอโรนประสิทธิภาพในการคุมกำเนิด คือ การยับยั้งการตกไข่ ทำให้เยื่อบุโพรงมดลูกบางตัวลง ไม่เหมาะสมต่อการฝังตัวของตัวอ่อนร่วมกับทำให้มูกที่ปากมดลูกข้นเหนียวมากขึ้นดังน้ัน การที่เลือดออกผิดปกติ ออกนาน หรือ มีเลือดสีคล้ำๆ ออกกระปริบกระปรอยแบบไม่สามารถคาดการณ์ได้ ส่วนมากเกิดจากเยื่อบุที่บางลงมากๆค่ะ นอกจากนี้ สาเหตุอื่นๆที่อาจเป็นไปได้ คือมีก้อนหรือติ่งเนื้อที่ปากมดลูก มีก้อนหรือติ่งเนื้อที่เยื่อบุโพรงมดลูก หรือมีการติดเชื้อในอุ้งเชิงกรานดังนั้น ถ้าเลือดออกต่อเนื่องกันเช่นนี้ เเนะนำให้ไปพบสูตินรีเเพทย์ค่ะ เพื่อให้ยาในปรับฮอร์โมน ถ้าตรวจภายในไม่พบความผิดปกติ เช่นการติดเชื้อ ที่ต้องให้ยาค่ะ